
1. [bookmark: _Toc969242514]Ievads
[bookmark: _Hlk166245723]Ministru kabineta (turpmāk - MK) 2023.gada 4.jūlija sēdē pieņemts Informatīvais ziņojums “Par Eiropas Savienības Atveseļošanas un noturības mehānisma plāna 6.komponentes “Likuma vara” 6.1. reformu un investīciju virziena “Ēnu ekonomikas mazināšana godīgas uzņēmējdarbības veicināšanai” 6.1.2.r. reformas “Muitas kontroles punktos skenēto attēlu attālināta un centralizēta analīze” 6.1.2.4.i. investīcijas “Infrastruktūras izveide kontroles dienestu funkciju īstenošanai Kundziņsalā” īstenošanu”[footnoteRef:2] (turpmāk – MK 04.07.2023. informatīvais ziņojums). [2:  Sk. MK 04.07.2023. sēdes protokollēmumu Nr.35/38.§] 

2023. gada 26. septembrī MK (protokols Nr. 47, 37. §) tika apstiprināts Latvijas Atveseļošanas un noturības mehānisma (turpmāk – AF) plāna papildinājums.
Savukārt, 2023. gada 8. decembrī AF plāna papildinājums tika apstiprināts Eiropas Savienības Padomē un 2023.gada 19.decembrī tika abpusēji parakstīti AF finansēšanas nolīguma grozījumi.
AF plāna papildinājumā precizēti 6.komponentes “Likuma vara” 6.1. reformu un investīciju virziena “Ēnu ekonomikas mazināšana godīgas uzņēmējdarbības veicināšanai” 6.1.2.r. reformas “Muitas kontroles punktos skenēto attēlu attālināta un centralizēta analīze” 6.1.2.4.i. investīcijas “Infrastruktūras izveide kontroles dienestu funkciju īstenošanai Kundziņsalā” (turpmāk - Investīcija) atskaites punkti, kā arī to ieviešanas laika rāmis, jo objektīvu apstākļu dēļ sākotnēji noteiktajā termiņā nav iespējams nodrošināt Investīcijas rādītāju sasniegšanu. 
Informatīvais ziņojums “Par Eiropas Savienības Atveseļošanas un noturības mehānisma plāna 6.komponentes “Likuma vara” 6.1. reformu un investīciju virziena “Ēnu ekonomikas mazināšana godīgas uzņēmējdarbības veicināšanai” 6.1.2.r. reformas “Muitas kontroles punktos skenēto attēlu attālināta un centralizēta analīze” 6.1.2.4.i. investīcijas “Infrastruktūras izveide kontroles dienestu funkciju īstenošanai Kundziņsalā” īstenošanas progresu un turpmāko rīcību” (turpmāk – Informatīvais ziņojums) ir izstrādāts, lai informētu MK par Investīcijas īstenošanas progresu, turpmāko rīcību un lai precizētu noteikto kārtību, kādā tiek īstenota Investīcija.
Investīcija tiek realizēta kā viens projekts VAS “Valsts nekustamie īpašumu” (turpmāk – VNĪ)   virsvadībā. Saskaņā ar Finanšu ministrijas 2021.gada 30.decembra rīkojumu Nr.961 “Par Eiropas Savienības Atveseļošanas un noturības mehānisma plāna reformu īstenošanas un uzraudzības iekšējās kontroles sistēmu  Finanšu ministrijā”, 2022.gada 6.maija rīkojumu Nr.274 “Grozījumi Finanšu ministrijas 2021.gada 30.decembra rīkojumā Nr. 961 “Par Eiropas Savienības Atveseļošanas un noturības mehānisma plāna reformu īstenošanas un uzraudzības iekšējās kontroles sistēmu  Finanšu ministrijā”” un 2022.gada 27.decembra rīkojumu Nr.870 “Grozījumi Finanšu ministrijas 2021.gada 30.decembra rīkojumā Nr. 961 “Par Eiropas Savienības Atveseļošanas un noturības mehānisma plāna reformu īstenošanas un uzraudzības iekšējās kontroles sistēmu  Finanšu ministrijā”” investīcijas realizētājs un finansējuma saņēmējs infrastruktūras izveidei ir VNĪ, savukārt atbildīgais sadarbības partneris projektā par kravu kontroles rentgena iekārtas piegādi un uzstādīšanu ir Valsts ieņēmumu dienests (turpmāk - VID).

2. [bookmark: _Toc886097465]Investīcijas īstenošanas progress
Infrastruktūras projektēšana un būvniecība ir cieši saistīta ar attiecīgā tehniskā aprīkojuma uzstādīšanu. Gan kontroles dienestu infrastruktūras projektēšanai un izbūvei, gan tehnoloģisko iekārtu (t.sk. kravu kontroles rentgena) iegādei un uzstādīšanai veikts apvienots iepirkums, attiecīgi plānota arī vienota AF plāna Nr.181., Nr.183., Nr.184 un Nr.185 atskaites punktu sasniegšana (skat. 1.tabulu).
2023.gada 5.martā izsludināts iepirkums ID Nr. VNĪ 2023/7/2-8/AK-22 “Izpēte, būvniecības ieceres dokumentācijas izstrāde 3D BIM vidē, autoruzraudzība, BIM aktualizācija būvdarbu laikā, būvdarbi un aprīkojuma piegāde un uzstādīšana Uriekstes ielā 42B, Rīgā”  būvprojekta izstrādei un būvniecībai, būvprojekta autoruzraudzībai un kontroles dienestu funkciju izpildei nepieciešamā tehnoloģiskā aprīkojuma piegādei un uzstādīšanai.
Tehnoloģiskā iekārta (kravu kontroles rentgena iekārta) ir novērtēta kā paaugstinātas drošības sistēma, kuras iegādē ir jāņem vērā Valsts drošības iestāžu 2019. gada 19. jūlijā publicētās rekomendācijas un MK 28.07.2015. noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. un 361.punktā noteiktās prasības. Iepirkuma ID Nr. VNĪ 2023/7/2-8/AK-22 ietvaros tika saņemti 5 (pieci) pretendentu piedāvājumi – 3 (trīs) piedāvājumos tika konstatētas iepriekš minētajām drošības prasībām neatbilstošas iekārtas, savukārt, atlikušo 2 (divu) pretendentu piedāvātā līgumcena par vairāk kā 20% pārsniedza plānoto līgumcenu. 
Ņemot vērtā, ka ārpus VNĪ  kontroles esošu apstākļu ietekmē sākotnēji izsludinātais iepirkums netika veiksmīgi noslēgts plānotajā laikā un 2023.gada 21.jūnijā tika izsludināts atkārtots iepirkums  (ID Nr. VNĪ 2023/7/2-8/AK-55[footnoteRef:3]), sākotnēji apstiprinātā AF plāna atskaites punkta Nr.185 un atskaites punkta Nr.183 (sk. 1. tabulu) sasniegšana sākotnēji apstiprinātajā AF plānā[footnoteRef:4] plānotajā apmērā un termiņā nebija iespējama.  [3:  Sk. https://www.eis.gov.lv/EKEIS/Supplier/Procurement/103654]  [4:  Apstiprināts ar Ministru kabineta 2021. gada 28. aprīļa rīkojumu Nr. 292 "Par Latvijas Atveseļošanas un noturības mehānisma plānu" (Latvijas Vēstnesis, 2021, 86. nr.).] 

Ņemot vērā neveiksmīgu Apvienotā iepirkuma procedūru, nemainot kopējo AF plānā investīcijai piešķirto finansējuma apjomu un atskaites punkta Nr.183 termiņu (t.i. 2026. gada 3. cet.), AF plāna papildinājumā tika samazināts atskaites punktu Nr.183 un Nr.185 apjoms (sk. Informatīvā ziņojuma 3.sadaļā “Investīcijas īstenošanas atskaites punkti un mērķi”). Veiktajām izmaiņām (atskaites punktu Nr.183 un Nr.185 samazinājumam) nav ietekmes uz investīcijas 6.1.2.4.i. īstenošanas mērķi (ambīciju) - izveidot infrastruktūru kontroles dienestu funkciju īstenošanai un efektīvai sadarbībai Kundziņsalā, kuru pēc būtības (t.i. 100 % no plānotajiem būvdarbiem ir pabeigti, infrastruktūra ir nodota ekspluatācijā un pieņemta kontroles dienestu funkciju veikšanai (t.sk. kravu kontroles rentgena iekārta nodota lietošanai)) plānots sasniegt līdz 2026. gada 4. cet. no Valsts budžeta piešķīruma (23 697 136 EUR) Investīcijas īstenošanai.
2023.gada 27.septembrī pieņemts lēmums Apvienotā iepirkuma (ID Nr. VNĪ 2023/7/2-8/AK-55) līguma slēgšanas tiesības piešķirt personu apvienībai “SENSUM, BBA un AE” (kuras sastāvā ietilpst SIA “Velve-AE”, AS “Sensum Grupa” un SIA “Baltic Builders Alliance” ) par pretendenta piedāvāto līgumcenu 27 298 513,00 euro bez pievienotās vērtības nodokļa (turpmāk – PVN), t.sk. 4 025 189,76 euro par kravu kontroles rentgena iekārtas iegādi un uzstādīšanu un 1 337 310,16 euro par kravu kontroles rentgena iekārtas uzturēšanu un apmācībām uzturēšanas periodā[footnoteRef:5]. Pēc Publisko iepirkumu likuma 60.panta sestajā daļā minētā nogaidīšanas termiņa beigām, 2023.gada 16.oktobrī starp personu apvienību “SENSUM, BBA un AE” un VNĪ noslēgts Līgums Nr. IZD/2023/2246 “Izpēte, būvniecības ieceres dokumentācijas izstrāde 3D BIM vidē, autoruzraudzība, BIM aktualizācija būvdarbu laikā, būvdarbi un aprīkojuma piegāde un uzstādīšana Uriekstes ielā 42B, Rīgā” (turpmāk - Līgums Nr. IZD/2023/2246). Līgums stājās spēkā 2023.gada 16.oktobrī un tā izpildes termiņš ir 2026.gada 16. septembris (t.i. 100 % no plānotajiem būvdarbiem ir pabeigti, infrastruktūra ir nodota ekspluatācijā un pieņemta kontroles dienestu funkciju veikšanai (t.sk. kravu kontroles rentgena iekārta nodota lietošanai)). Noslēdzot līgumu ir izpildīti AF plāna atskaites punkti Nr.181  un Nr. 184 (sk. 1. tabulu).  [5:  VID nepieciešamo finansējumu kravu kontroles rentgena iekārtas uzturēšanai un apmācībām uzturēšanas periodā 2026. gadam un turpmākajiem gadiem skatīt likumprojekta “Par valsts budžetu 2026.gadam un budžeta ietvaru 2026., 2027. un 2028.gadam”” sagatavošanas procesā, attiecīgi normatīvajos aktos noteiktajā kārtībā Finanšu ministrijai sagatavojot un iesniedzot starpnozaru prioritārā pasākuma pieteikumu.] 

[bookmark: DOCUMENT_NAME]2023.gada 22.decembrī Rīgas valstspilsētas pašvaldības Pilsētas attīstības departaments ir izsniedzis būvatļauju NR. BIS-BV-4.1-2023-7824 (DA-23-3590-abv) ar projektēšanas un būvdarbu uzsākšanas nosacījumiem objektam “Jaunas infrastruktūras izveidei kontroles dienestu funkciju īstenošanai Uriekstes ielā 42B, Rīgā (Kundziņsala)”[footnoteRef:6]. Līdz ar to AF plāna atskaites punkts Nr.182 (sk. 1. tabulu) ir sasniegts daļēji. Pilnībā atskaites punkts tiks sasniegts pēc tam, kad būvatļaujā tiks saņemta  atzīme par projektēšanas nosacījumu izpildi (t.i. pēc būvprojekta saskaņošanas) un atzīme par būvdarbu uzsākšanas nosacījumu izpildi. [6:  Atbilstoši Līgumam Nr. IZD/2023/2246, 12 mēnešu laikā no līguma noslēgšanas būvatļaujā jāsaņem atzīmi par būvdarbu uzsākšanas nosacījumu izpildi. 
] 

Atklātā konkursa „Vispārīgā vienošanās par tehniskās apsekošanas, būvniecības ieceres dokumentācijas ekspertīzes un būves ekspertīzes veikšanu” (ID Nr. VNĪ/2022/7/2-9/AK-64) rezultātā noslēgtās Vispārīgās vienošanās Nr.IZD/2023-VV/1278 “Par tehniskās apsekošanas, būvniecības ieceres dokumentācijas un būves ekspertīzes veikšanu” ietvaros veikta būvniecības ieceres dokumentācijas ekspertīzes pakalpojumu cenu aptauja un attiecīgi 2024.gada 11. jūnijā noslēgts Līgums par būvprojekta “Infrastruktūras izveide kontroles dienestu funkciju īstenošanai Uriekstes iela 42B, Rīgā (Kundziņsala)” (kadastra apzīmējums Nr. 0100 096 0262) ekspertīzes veikšanu ar SIA “AZ service”.
Papildus augstāk minētajam, Investīcijas īstenošanai:
· [bookmark: _Hlk77602527]Pamatojoties uz Ministru kabineta 2023. gada 26. maija rīkojuma Nr. 289 “Par valsts nekustamā īpašuma Uriekstes ielā 42B, Rīgā, nodošanu Finanšu ministrijas valdījumā” 1. punktu, 2023.gad 3.jūlijā (Akts Nr. A/2023/3334) Satiksmes ministrija ir nodevusi Finanšu ministrijai bez atlīdzības valsts nekustamo īpašumu  (nekustamā īpašuma kadastra Nr. 0100 096 0264) – zemes vienību (zemes vienības kadastra apzīmējums 0100 096 0262) 5,8951 ha platībā – Uriekstes ielā 42B, Rīgā, lai Investīcijas ietvaros, nodrošinātu jaunas infrastruktūras izveidi kontroles dienestu funkciju īstenošanai Kundziņsalā;
· Ar Finanšu ministrijas 2023.gada 15.augusta rīkojumu Nr.261, Investīcijas īstenošanas uzraudzībai un Investīcijas definētā mērķa sekmīgai sasniegšanai ir izveidota Projekta īstenošanas uzraudzības padome, iekļaujot tās sastāvā VNĪ, VID, Valsts robežsardzes (turpmāk – VRS) un Pārtikas un veterinārais dienesta (turpmāk – PVD) pārstāvjus;
· Lai regulētu savstarpējo sadarbību Investīcijas īstenošanā un realizēšanā, kā arī savstarpējās sadarbības noteikumus, tiesības un pienākumus, starp VNĪ un Investīcijas projekta īstenošanas rezultāta gala labuma guvējiem – VID, VRS, PVD, Iekšlietu ministrijas Informācijas centru un Iekšlietu ministrijas Nodrošinājuma valsts aģentūru 2023.gada 31.augustā ir noslēgts viens kopējs (sešpusējs) Sadarbības līgums par projekta “Infrastruktūras izveide kontroles dienestu funkciju īstenošanai Kundziņsalā” īstenošanu;
· Starp VNĪ un Centrālo finanšu un līgumu aģentūru (turpmāk – CFLA) 2023.gada 15.septembrī noslēgts Līgums par Eiropas Savienības Atveseļošanas fonda projekta ieviešanu Nr. 6.1.2.4.i.0/1/23/I/CFLA/001, ar kuru vienojas par kārtību projekta “Infrastruktūras izveide kontroles dienestu funkciju īstenošanai Kundziņsalā” īstenošanai, finansējuma piešķiršanai un uzraudzībai.

3. [bookmark: _Toc98259024][bookmark: _Toc172641161][bookmark: _Toc1787624563]Investīcijas īstenošanas atskaites punkti un mērķi
Attiecībā uz Investīcijas īstenošanu, sākotnēji apstiprinātajā AF plānā ar AF plāna papildinājumu veiktas sekojošas izmaiņas, kas atspoguļotas šī Informatīvā ziņojuma 1.tabulā:
· pārskatīts Investīcijas laika ietvars un investīcijas ietvaros sasniedzamo atskaites punktu Nr. 181 "Parakstīts kopīgs projektēšanas un būvniecības līgums", Nr. 182 "Saņemta būvatļauja", Nr. 184 "Iepirkums un līguma noslēgšana par kravu kontroles rentgena iekārtu piegādi un uzstādīšanu" un Nr. 185 “Uzstādītas kravu kontroles rentgena iekārtas” īstenošanas termiņi, kuri objektīvu apstākļu dēļ nav izpildāmi; 
· lai neradītu pārpratumus attiecībā uz atskaites punkta būtību un tā izpildi, redakcionāli precizēts atskaites punkta Nr.182 “Saņemta būvatļauja” mērķa apraksta formulējums latviešu un angļu valodā; 
· atskaites punkta Nr.183 nosaukums “100% no plānotajiem būvdarbiem ir pabeigti, infrastruktūra ir nodota ekspluatācijā un pieņemta kontroles dienestu funkciju veikšanai” mainīts uz “Ir pabeigts norobežojošo konstrukciju cikls ”, jo precizēts AF plānā noteiktajā termiņā (t.i. 2026. gada 3. cet.) izpildāmā atskaites punkta un mērķa apraksts un atbilstoši tam precizēts kvalitatīvā rādītāja un tā pārbaudes mehānisma apraksts; 
· Investīcijas atskaites punktam Nr. 185 “Uzstādītas kravu kontroles rentgena iekārtas” precizēts atskaites punkta un mērķa apraksts un kvalitatīvā rādītāja pārbaudes mehānisma apraksts. 

1.tabula
Investīcijas atskaites punkti, mērķi, citi rādītāji un to īstenošanas laika grafiks
	Pasākums (reforma vai investīcija)
	Atskaites punkts/ mērķis
	Nosaukums
	Atskaites punkta un mērķa apraksts
	Kvalitatīvie rādītāji  
(atskaites punktiem)
	Kvantitatīvie rādītāji  
(mērķi)
	Orientējošs pabeigšanas grafiks
	Atbildība par ziņošanu un īstenošanu

	
	
	
	
	
	Mērvienība
	Bāze
	Mērķis
	Ceturksnis
	Gads
	

	6.1.2.4.i.
Infrastruktūras izveide kontroles dienestu funkciju īstenošanai Kundziņsalā
	Atskaites punkts
Nr.181
	Parakstīts kopīgs projektēšanas un būvniecības līgums
	Pēc konkursa procedūras ir parakstīts līgums par kontroles dienestu infrastruktūras projektēšanu un būvniecību Kundziņsalā
	Parakstīts būvniecības un projektēšanas līgums
	Neattiecas
	Neattiecas
	Neattiecas
	3. cet.
	2023
	VNĪ

	6.1.2.4.i.
Infrastruktūras izveide kontroles dienestu funkciju īstenošanai Kundziņsalā
	Atskaites punkts
Nr.182
	Saņemta būvatļauja
	Ir saņemta būvvaldes būvatļauja.
	Paziņojums par atļaujas apstiprināšanas lēmumu
	Neattiecas
	Neattiecas
	Neattiecas
	3. cet.
	2024
	VNĪ

	6.1.2.4.i.
Infrastruktūras izveide kontroles dienestu funkciju īstenošanai Kundziņsalā
	Atskaites punkts
Nr.183
	Ir pabeigts norobežojošo konstrukciju cikls
	Ir pabeigta ēkas balstīklas un norobežojošo konstrukciju būvniecība, ieskaitot jumtu. 
	Būvniecības akts (forma 2 un forma 3)
	Neattiecas
	Neattiecas
	Neattiecas
	3. cet.
	2026
	VNĪ

	6.1.2.4.i.
Infrastruktūras izveide kontroles dienestu funkciju īstenošanai Kundziņsalā
	Uzraudzība
Nr. 183.1
	70 % no plānotajiem būvdarbiem ir pabeigti
	-
	Būvniecības akts (forma 2 un forma 3)
	Neattiecas
	Neattiecas
	Neattiecas
	4. cet.
	2025
	VNĪ

	6.1.2.4.i.
Infrastruktūras izveide kontroles dienestu funkciju īstenošanai Kundziņsalā
	Atskaites punkts
Nr.184
	[bookmark: _Hlk103607136]Iepirkums un līguma noslēgšana par kravu kontroles rentgena iekārtu piegādi un uzstādīšanu
	Pēc konkursa procedūras parakstīts līgums par kravu kontroles rentgena iekārtu piegādi un uzstādīšanu.
	Parakstīts līgums
	Neattiecas
	Neattiecas
	Neattiecas
	3. cet.
	2023
	VID

	6.1.2.4.i.
Infrastruktūras izveide kontroles dienestu funkciju īstenošanai Kundziņsalā
	Atskaites punkts
Nr.185
	Uzstādītas kravu kontroles rentgena iekārtas
	Kravu kontroles rentgena iekārta ir piegādāta un uzstādīta
	Piegādes akts
	Neattiecas
	Neattiecas
	Neattiecas
	3. cet.
	2026
	VID



4. [bookmark: _Toc172641162][bookmark: _Toc879741515]Finansējums
Investīcijas īstenošanai kopējais pieejamais finansējums ir 39 134 316 euro ar PVN, t.sk.:
· 15 437 180 euro ar PVN Eiropas Savienības Atveseļošanas un noturības mehānisma plāna finansējums (turpmāk – ANM finansējums), t.sk.:
· 12 758 000 euro bez PVN no Eiropas Savienības Atveseļošanas un noturības mehānisma plāna finansējuma; 
· 2 679 180 euro, PVN izdevumu segšanai Eiropas Savienības Atveseļošanas un noturības mehānisma plāna finansējuma daļai no valsts budžeta līdzekļiem. 
· 23 697 136 euro ar PVN valsts budžeta finansējums Finanšu ministrijas budžeta apakšprogrammā 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” prioritārajam pasākumam “Dotācija VAS "Valsts nekustamie īpašumi” jaunas infrastruktūras izveidei kontroles dienestu funkciju īstenošanai Uriekstes ielā 42, Rīgā (Kundziņsala)”.

4.1. Eiropas Savienības Atveseļošanas un noturības mehānisma plāna finansējums
Ievērojot noteikto atbildības par Investīcijas īstenošanu sadalījumu starp VNĪ un VID, atbilstoši  Līgumā Nr. IZD/2023/2246 akceptētai kravu kontroles rentgena iekārtas summai,  nemainot kopējo AF plānā investīcijai piešķirto finansējuma apjomu (t.i. 15 437 180 euro ar PVN), nepieciešams precizēt finansējuma sadalījumu starp VNĪ atbildībā esošo Investīcijas sadaļu “Infrastruktūras izbūve” un VID atbildībā esošo Investīcijas sadaļu “Kravu kontroles rentgena iekārtas iegāde un uzstādīšana”. Proti, VNĪ kontroles dienestu infrastruktūras būvdarbiem paredzot finansējumu 10 566 700 euro ar PVN (t.sk. 8 732 810 euro (bez PVN) ANM finansējums un 1 833 890 euro PVN izdevumu segšanai no valsts budžeta līdzekļiem), savukārt VID kravu kontroles rentgena iekārtas iegādei un uzstādīšanai paredzot finansējumu 4 870 480 euro ar PVN (t.sk. 4 025 190 euro (bez PVN) ANM finansējums un 845 290 euro PVN izdevumu segšanai no valsts budžeta līdzekļiem). Attiecīgi pret MK 04.07.2023. informatīvo ziņojumu, kravu kontroles rentgena iekārtas iegādei un uzstādīšanai paredzētais ANM finansējuma ietvaros tiek precizēts, palielinot pozīciju par 1 974 575 euro ar PVN, tādā pašā apmērā samazinot infrastruktūras būvdarbiem paredzēto finansējumu, nepārsniedzot kopējo AF plānā investīcijai piešķirto finansējuma apjomu. 
 4.2. Valsts budžeta finansējums
Finanšu ministrijas budžeta apakšprogrammā 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” prioritārā pasākuma “Dotācija VAS "Valsts nekustamie īpašumi” jaunas infrastruktūras izveidei kontroles dienestu funkciju īstenošanai Uriekstes ielā 42, Rīgā (Kundziņsala)” ietvaros paredzēts finansēt infrastruktūras izbūves un ar to saistītās izmaksas 23 697 136 euro apmērā (ieskaitot PVN).
Ievērojot Līgumā Nr. IZD/2023/2246 akceptētā aprīkojuma izmaksu precizējumu, attiecīgi pret MK 04.07.2023. informatīvo ziņojumu, kravu kontroles rentgena iekārtas iegādei un uzstādīšanai ANM finansējuma pozīcija palielināta par 1 974 575 euro ar PVN (skat. informatīvā ziņojuma 4.1. punktā), līdz ar to ziņojumā tiek precizēta pozīcija “Iebūvētais aprīkojums”, kura tiks  segta  no prioritārajam pasākumam piešķirtā finansējuma (skat. šī ziņojuma 2. tabulas 2.1.3. un 2.2. sadaļā), attiecīgi, VNĪ četru statņu auto pacēlājs 10 437 euro (ar PVN), specializētais darba galds (velkmes skapis) 13 552 euro (ar PVN), platformas svari 250 712 euro (ar PVN) un Valsts robežsardzei radiometriskās kontroles portāla monitori (radiācijas vārti) 1 277 957 euro (ar PVN).
Atbilstoši  Līgumā Nr. IZD/2023/2246 akceptētai radiometriskās kontroles portāla monitoru (radiācijas vārtu) iekārtu summai,  nemainot kopējo prioritārajam pasākumam pieškirtā finansējuma apjomu (t.i. 23 697 136 euro ar PVN) un tā mērķi, 2026. gadā  no Finanšu ministrijas apakšprogrammas 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” uz   Iekšlietu ministrijas budžeta programmu 10.00.00 "Valsts robežsardzes darbība" (Valsts robežsardzei) nepieciešams pārdalīt 1 277 957 euro (ar PVN), lai nodrošinātu iekārtu iegādi tai skaitā, radiometriskās kontroles portāla monitoriem (radiācijas vārtiem) transportlīdzekļu pārbaudei 1 125 236 euro (ar PVN)  un radiometriskās kontroles portāla monitoriem (radiācijas vārtiem) personu pārbaudei 152 721 euro (ar PVN). 
Prioritārajam pasākumam piešķirtā finansējuma ietvaros 2024.gadā 46 143 euro (ar PVN) tiks novirzīti, lai nodrošinātu atbilstošu infrastruktūru radiometriskās kontroles portāla monitoru (radiācijas vārtu) uzstādīšanai Uriekstes ielā 42, Rīgā (kad. apz. 01000960263). Izveidoto infrastruktūru radiācijas vārtu uzstādīšanai, kā arī pašus radiācijas vārtus lietos gan Valsts robežsardze, gan Valsts ieņēmumu dienests, Pārtikas un veterinārais dienests, Rīgas brīvostas pārvalde, un citi dienesti, kuru klienti šķērsos Rīgas brīvostas pārvaldes caurlaides punktu, to funkciju nodrošināšanai, un saimnieciskā darbība saistībā ar izveidoto infrastruktūru netiek plānota. 
Projekta vadības izmaksas projektā tiek attiecinātas, piemērojot projektu vadības stundas likmi (t.sk. netiešās izmaksas), kas ir aprēķināta saskaņā ar VNĪ noteikto kārtību un nepārsniedz projekta apstiprināto budžetu. 

Jaunas infrastruktūras izveidei kontroles dienestu funkciju īstenošanai Uriekstes ielā 42, Rīgā (Kundziņsalā) pieejamais finansējums un tā indikatīvais sadalījums euro pa gadiem un finansējuma avotiem:
Ņemot vērā AF plāna papildinājumā iekļautās izmaiņas attiecībā uz atskaites punkta Nr. 185 “Uzstādīta kravas kontroles rentgenstaru iekārta” īstenošanas termiņu (2026. gada 3. cet.) un atbilstoši  Līguma Nr. IZD/2023/2246 tāmei noteikto izmaksu sadalījumu starp AF plāna Investīcijas sadaļām “Infrastruktūras izbūve” un “Kravu kontroles rentgena iekārtas iegāde un uzstādīšana”, Investīcijas īstenošanai, kā arī pilnīgai jaunās infrastruktūras izveidei kontroles dienestu funkciju īstenošanai Uriekstes ielā 42, Rīgā (Kundziņsalā), pieejamais finansējums un indikatīvais sadalījums  pa gadiem norādīts šī ziņojuma 2. tabulā. 

2.tabula

	Nr.
p.k.
	Finansējuma avots
	2023 *
	2024
	2025
	2026
	KOPĀ

	1.
	ES AF plāna finansējums -  6.1.2.4.i. investīcija “Infrastruktūras izveide kontroles dienestu funkciju īstenošanai Kundziņsalā”[footnoteRef:7] EUR: [7:  FM budžeta programma 74.00.00 “Atveseļošanas un noturības mehānisma (ANM) projektu un pasākumu īstenošana”.] 

	531 210
	2 310 401**
	4 965 942** 
	7 629 627**
	15 437 180

	1.1.
	(VALSTS NEKUSTAMIE ĪPAŠUMI)
Infrastruktūras izbūve:
	531 210
	2 310 401
	4 965 942
	2 759 147
	10 566 700

	1.1.1.
	-      Infrastruktūras izbūve (bez PVN), EUR
	439 017 
	 1 909 422
	4 104 084 
	2 280 287 
	8 732 810 

	1.1.2.
	-  Infrastruktūras izbūve (PVN***), EUR.
	 92 193
	400 979
	861 858 
	478 860
	1 833 890 

	1.2.
	(VALSTS IEŅĒMUMU DIENESTS)
Kravu kontroles rentgena iekārta:
	
	
	
	4 870 480
	4 870 480

	1.2.1.
	-      kravu kontroles rentgena iekārtas iegāde un uzstādīšana (bez PVN), EUR
	
	
	
	4 025 190 
	4 025 190 

	1.2.2.
	-      kravu kontroles rentgena iekārtas iegāde un uzstādīšana (PVN***), EUR. 
	
	
	
	845 290 
	[bookmark: _Hlk176273476]845 290 

	2.
	Valsts budžeta finansējums - prioritārais pasākums "Jaunas infrastruktūras izveide kontroles dienestu funkciju īstenošanai Uriekstes ielā 42, Rīgā (Kundziņsala)"[footnoteRef:8] ar PVN [8:  FM budžeta apakšprogramma 41.13.00 “Finansējums VAS “Valsts nekustamie īpašumi” īstenotajiem projektiem un pasākumiem”, kuras ietvaros prioritārais pasākums tiks īstenots pēc saskaņošanas Ministru kabinetā.] 

	337 298 
	8 239 346 
	9 082 064 
	6 038 428 
	23 697 136 

	2.1.
	(VALSTS NEKUSTAMIE ĪPAŠUMI)
Infrastruktūras izbūve un ar to saistītās izmaksas:
	337 298
	8 239 346
	9 082 064
	4 760 471
	22 419 179

	2.1.1.
	-      Infrastruktūras izbūve un ar to saistītās izmaksas (ar PVN), EUR 
	337 298
	8 193 203
	9 082 064
	4 485 771
	22 098 336

	2.1.2.
	-Radiācijas vārtu infrastruktūras pielāgošanas izmaksas (izdevumu kods EKK 3000) (ar PVN), EUR
	
	46 143
	
	
	46 143

	2.1.3. 
	Iebūvējamais aprīkojums (ar PVN) (t.sk.), EUR
	
	
	
	
	

	2.1.3.1.
	Četru statņu auto pacēlājs (ar PVN), EUR
	
	
	
	10 436
	10 436

	2.1.3.2.
	Specializētā darba galda (velkmes skapja) iegāde  (ar PVN), EUR
	
	
	
	13 552
	13 552

	2.1.3.3.
	Platformas svari (ar PVN), EUR
	
	
	
	250 712
	250 712

	2.2.
	[bookmark: _Hlk172711985]Radiometriskās kontroles portāla monitori (Radiācijas vārti)
(VALSTS ROBEŽSARDZE)
	
	
	
	1 277 957
	1 277 957

	2.2.1.
	-      Radiometriskās kontroles portāla monitori (Radiācijas vārti) transportlīdzekļu pārbaudei (ar PVN), EUR
	
	
	
	1 125 236
	1 125 236

	2.2.2.
	-      Radiometriskās kontroles portāla monitori (Radiācijas vārti) personu pārbaudei (ar PVN), EUR
	
	
	
	152 721
	152 721

	3.
	KOPĀ ar PVN (1.+2.):
	868 508 
	10 549 747 
	14 048 006 
	13 668 055 
	39 134 316


* Faktiskā 2023. gada izpilde
** Plānotais finansējums atbilstoši Līguma Nr. IZD/2023/2246 ietvaros Uzņēmēja aktualizētajam naudas plūsmas grafikam
*** PVN izdevumu segšana Eiropas Savienības Atveseļošanas un noturības mehānisma plāna finansējuma daļai no valsts budžeta līdzekļiem

5. [bookmark: _Toc98259030][bookmark: _Toc172641163][bookmark: _Toc1540085818]Turpmākā rīcība
1. Pieņemt zināšanai informatīvo ziņojumu.
2. Pieņemt zināšanai precizēto izmaksu sadalījumu Eiropas Savienības Atveseļošanas un noturības mehānisma plāna finansējumam, attiecīgi VAS “Valsts nekustamie īpašumi” par kontroles dienestu infrastruktūras būvdarbiem paredzot finansējumu 10 566 700 euro ar PVN (t.sk. 8 732 810 euro (bez PVN) ANM finansējums un 1 833 890 euro PVN izdevumu segšanai no valsts budžeta līdzekļiem), savukārt Valsts ieņēmumu dienestam  kravu kontroles rentgena iekārtas iegādei un uzstādīšanai paredzot finansējumu 4 870 480 euro ar PVN (t.sk. 4 025 190 euro (bez PVN) ANM finansējums un 845 290 euro PVN izdevumu segšanai no valsts budžeta līdzekļiem), nemainot kopējo Eiropas Savienības Atveseļošanas un noturības mehānisma plāna finansējuma apmēru. 
3. Atbalstīt finansējuma pārdali 1 277 957 euro apmērā 2026.gadā no Finanšu ministrijas budžeta apakšprogrammas 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” prioritārā pasākuma “Jaunas infrastruktūras izveide kontroles dienestu funkciju īstenošanai Uriekstes ielā 42, Rīgā (Kundziņsala)” uz Iekšlietu ministrijas budžeta programmu 10.00.00 "Valsts robežsardzes darbība" (Valsts robežsardzei), lai nodrošinātu radiācijas vārtu piegādes un uzstādīšanas izmaksu segšanu.



Finanšu ministrs	A. Ašeradens

